| **Rama IXtaj. พระบาทสมเด็จพระเจ้าอยู่หัวภูมิพลอดุลยเดชมหาราช** |
| --- |
| Tailando karalius |
|  |
| Rama IX 1960 m. |
| Čakri dinastija |
| Ramos IX monograma |
| Ramos IX monograma |
|  |
| Gimė | 1927 m. gruodžio 5 d.Kembridžas, Masačusetsas, Jungtinės Amerikos Valstijos JAV |
| Mirė | 2016 m. spalio 13 d. (88 metai)Bankokas, Tailandas Tailandas |
| Tėvas | Mahidolas Aduljadedžas |
| Sutuoktinis (-ė) | Sirikit Kitijakara (g. 1932 m.) |
| Vaikai | Rama X |
| Religija | Budizmas |
| Tailando karalius |
| Valdė | 1946 m. birželio 9 d. - 2016 m. spalio 13 d. (70 metų) |
| Karūnavimas | 1950 m. gegužės 5 d. |
| Pirmtakas | Rama VIII |
| Įpėdinis | Rama X |
|  |
| Alma mater | Lozanos universitetas |
|  |
| Žymūs apdovanojimai |
| * Dramblio ordinas
 |
|  |
|  **Vikiteka** | Rama IX |

**Rama IX** (tikrasis vardas **Bhūmibolas Aduljadedžas**, taj. พระบาทสมเด็จพระเจ้าอยู่หัวภูมิพลอดุลยเดชมหาราช); 1927 m. gruodžio 5 d. Kembridže – 2016 m. spalio 13 d. Bankoke) – Tailando karalius, valdęs 1946–2016 m. Jo sostą paveldėjo vienintelis sūnus Rama X (tikr. vardas *Maha Vajiralongkorn*).

Vaikystė
--------

Vaizdas:Galyani Vadhana, Ananda Mahidol and Bhumibol Adulyadej in the reign of Rama VII.jpgRama IX (dešinėje) su broliu Rama VIII (kairėje) ir seserimi Galjani Vadhana (viduryje) 1932 m.
Rama IX gimė 1927 m. gruodžio 5 d. Tailando princesės Srinagarindros ir princo Mahidolo Aduljadedžo, kuris tuo metu studijavo mediciną Harvardo universitete, šeimoje. Jo tikras vardas, Bhūmibolas Aduljadedžas, reiškia „žemės tvirtumas, neprilygstama jėga". 1928 m. kai Bhūmibolo tėvas baigė medicinos studijas, šeima grįžo į Tailandą. 1929 m. princas Mahidolas mirė nuo inkstų nepakankamumo. 1932 m. jaunasis princas pradėjo mokytis privačioje Bankoko mokykloje. 1933 m. princesė Srinagarindra kartu su savo vaikais išvyko į Šveicariją, kur privačioje Lozanos mokykloje princas Bhūmibolas tęsė mokslus. 1935 m. princo vyresnysis brolis Ananda Mahidolas tapo Tailando karaliumi Rama VIII. Nepaisant to, didžiąją laiko dalį karališkoji šeima leido Šveicarijoje, o šalies reikalus tvarkė regentų taryba.

Tolesnis gyvenimas
------------------

1945 m. kai Bhūmibolas pradėjo studijuoti Lozanos universitete, baigėsi Antrasis pasaulinis karas ir karališkoji šeima galėjo sugrįžti į Tailandą. 1946 m. mirė karalius Rama VIII, tad naujuoju valdovu tapo jo jaunesnysis brolis Bhūmibolas Aduljadedžas. Kol karalius studijavo Lozanoje, regentu buvo paskirtas princas Rangsitas Prajurasakdis. Studijų metu Bhūmibolas nuvyko į Paryžių, kuriame susipažino su Tailando ambasadoriaus Prancūzijoje dukterimi Sirikit Kitijakara. Jie susituokė 1950 m. balandžio 28 d.

1950 m. gegužės 5 d. Bankoke Bhūmibolas su žmona buvo karūnuoti Tailando karaliumi ir karaliene.

Po karūnacijos Rama IX su žmona išvyko į Šveicariją, kur karalius baigė studijas universitete. Karališkoji šeima į Tailandą sugrįžo 1951 m. 1956 m. karalius spalio 22 – lapkričio 2 d. gyveno vienuolyne, tad regente 15 dienų buvo paskirta jo žmona Sirikit.

Rama IX mirė 2016 m. spalio 13 d. palaidotas spalio 26 d.

Vaikai
------

| Vaizdas | Vardas | Gimė | Mirė |
| --- | --- | --- | --- |
|  | Ubol Ratana | 1951 m. balandžio 5 d. | - |
|  | Maha Vačiralongkornas | 1952 m. liepos 28 d. | - |
|  | Sirindhorn | 1955 m. balandžio 2  d. | - |
|  | Čulabhorn | 1957 m. liepos 4 d. | - |

Galerija
--------

* Rama IX 1945 m.Rama IX 1945 m.
* Rama IX karūnacijos dienąRama IX karūnacijos dieną
* Rama IX 2010 m.Rama IX 2010 m.

|  |  |
| --- | --- |
|  | **Vikiteka: Rama IX** – vaizdinė ir garsinė medžiaga  |

Šaltiniai
---------

1. ↑  „Bhumibol Adulyadej". *britannica.com*.
2. ↑  „King Bhumibol Adulyadej of Thailand". *thoughtco.com*.
3. ↑  „King of Thailand celebrates 70 years on the throne". *royalcentral.co.uk*. 2016-06-10.
4. ↑  „Rama IX". *vle.lt*.
5. ↑  „King Bhumibol Adulyadej of Thailand". *unofficialroyalty.com*.


|  |
| --- |
| Rama IX **Čakri dinastija****Gimė:** 1927 m.  **Mirė:** 2016 m.  |
| Karališkieji titulai |
| Prieš tai:**Ananda Mahidolas** | **Tailando karalius**1946-2016 | Po to:**Maha Vačiralongkornas** |